বিএনপির আন্দোলন গণতান্ত্রিক সংস্কৃতি ধ্বংসের পাঁয়তারা: কাদের
বিএনপির আন্দোলন গণতান্ত্রিক সংস্কৃতি ধ্বংসের পাঁয়তারা বলে মন্তব্য করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।
আজ রোববার দুপুরে রাজধানীর ধানমন্ডিতে আওয়ামী লীগ সভাপতির কার্যালয়ে গণমাধ্যমকর্মীদের সঙ্গে আলাপকালে তিনি এ কথা বলেন।
কাদের বলেন, 'বিএনপির তথাকথিত আন্দোলনের সুনির্দিষ্ট কোনো রূপরেখা কেউ দেখেনি এবং তাদের আন্দোলনের বিষয়টি স্পষ্ট না। একবার তারা আন্দোলনের অংশ হিসেবে নির্বাচনে অংশগ্রহণ করে, আবার নির্বাচন বানচালের জন্য আন্দোলন করে। আসলে বারবার তথাকথিত আন্দোলনের ডাক দিয়ে ব্যর্থ হয়ে তারা রাজনৈতিক আন্দোলনকে হাসি-তামাশায় পরিণত করেছে।
'বিএনপির আন্দোলন এখন তাদের দেশে-বিদেশে হাসি-তামাশার পাত্রে পরিণত করেছে। আসলে তাদের আন্দোলনের কথা শুনলে এখন ঘোড়াও হাসে। মূলত তাদের তথাকথিত আন্দোলন দেশ ও দেশের গণতান্ত্রিক সংস্কৃতি ধ্বংসের পাঁয়তারা বলে আমি মনে করি,' বলেন তিনি।

বিএনপির আন্দোলন গণতান্ত্রিক সংস্কৃতি ধ্বংসের পাঁয়তারা বলে মন্তব্য করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।